የ746 ታራሚዎች እና ተጠርጣሪዎች ክሳቸው ተቋረጦ እንዲለቀቁ በተወሰነው መሰረት ዛሬ ከእስር ቤት መውጣት ጀምረዋል
የ746 ታራሚዎች እና ተጠርጣሪዎች ክሳቸው ተቋረጦ እንዲለቀቁ በተወሰነው መሰረት ዛሬ ከእስር ቤት መውጣት ጀምረዋል።ከተለቀቁት ውስጥ እስክንድር ነጋ፣ አንዱዓለም አራጌ ፣ የዞን 9 ጦማሪዎች ናትናኤል ፈለቀ፣ በፍቃዱ ኃይሉ እና አጥናፍ ብርሃኔ እና ከህዝበ ሙስሊም መፍትሄ አፈላላጊ ኮሚቴ አህመዲን ጀባል እንደሚገኙበትም በስፍራው የተገኘው የዋልታ ቲቪ ጋዜጠኛ አረጋግጧል፡፡ታራሚዎቹ እና ተጠርጣሪዎች ክሳቸው ተቋርጦ እንዲለቀቁ የተደረገው የኢህአዴግ ስራ አስፈፃሚ ኮሚቴ የተሻለ ሀገራዊ መግባባትን ለመፍጠር በማሰብ ጉዳያቸው በህግ እየታየ ያሉ ተጠርጣሪዎች እና ውሳኔ የተላለፈባቸው ታራሚዎችን ሕጉ በሚፈቅደው መሰረት እየታየ እንዲለቀቁ በወሰነው መሰረት ነው።በፌደራል ደረጃ በሽብር፣ በሁከት እና ብጥብጥ፣ በሀይማኖት አክራሪነት እና በተለያዩ ወንጀሎች ክሳቸው በሒደት ላይ የሚገኙ እና የእስር ቅጣት ተላልፎባቸው ማረሚያ ቤት የሚገኙ 417 ታራሚዎች ከማረሚያ ቤት መፈታት ጀምረዋል።በተመሳሳይ ጉዳያቸው በህግ በመታየት ላይ የነበሩ 329 ተጠርጣሪዎችም መለቅቀ መጀመራቸውን ባልደረባችን አስታርቃቸው ወልዴ ያደረሰን መረጃ ያመለክታል። 